CELEX: 32006D0704
Language: fi
Date: 2006-10-20 00:00:00
Title: 2006/704/EY: Komission päätös, tehty 20 päivänä lokakuuta 2006 , standardia EN 848-3:1999 Puuntyöstökoneiden turvallisuus – Pyörivällä työkalulla varustetut yhden sivun jyrsinkoneet – Osa 3: Numeerisesti ohjatut (NC) pora- ja jyrsinkoneet koskevan viittauksen julkaisemisesta rajoituksin Euroopan parlamentin ja neuvoston direktiivin 98/37/EY mukaisesti (tiedoksiannettu numerolla K(2006) 4901)   (ETA:n kannalta merkityksellinen teksti)

21.10.2006   
            
            
               FI
            
            
               Euroopan unionin virallinen lehti
            
            
               L 291/35
            
         
      KOMISSION PÄÄTÖS,
   tehty 20 päivänä lokakuuta 2006,
   standardia EN 848-3:1999 ”Puuntyöstökoneiden turvallisuus – Pyörivällä työkalulla varustetut yhden sivun jyrsinkoneet – Osa 3: Numeerisesti ohjatut (NC) pora- ja jyrsinkoneet” koskevan viittauksen julkaisemisesta rajoituksin Euroopan parlamentin ja neuvoston direktiivin 98/37/EY mukaisesti
   (tiedoksiannettu numerolla K(2006) 4901)
   (ETA:n kannalta merkityksellinen teksti)
   (2006/704/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon koneita koskevan jäsenvaltioiden lainsäädännön lähentämisestä 22 päivänä kesäkuuta 1998 annetun Euroopan parlamentin ja neuvoston direktiivin 98/37/EY (1) ja erityisesti sen 6 artiklan 1 kohdan,
   ottaa huomioon teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 22 päivänä kesäkuuta 1998 annetun Euroopan parlamentin ja neuvoston direktiivin 98/34/EY (2) 5 artiklalla perustetun pysyvän komitean lausunnon,
   sekä katsoo seuraavaa:
   
               (1)
            
            
               Jos yhdenmukaistettu kansallinen standardi, jota koskeva viittaus on julkaistu Euroopan unionin virallisessa lehdessä, koskee yhtä tai useampaa direktiivin 98/37/EY liitteessä I vahvistettua olennaista terveys- tai turvallisuusvaatimusta, tämän standardin mukaiseksi rakennetun koneen oletetaan olevan asianomaisten olennaisten vaatimusten mukainen.
            
         
               (2)
            
            
               Euroopan standardointikomitean (CEN) 1 päivänä heinäkuuta 1999 hyväksymää puuntyöstökoneiden turvallisuutta käsittelevää standardia EN 848-3:1999 koskeva viittaus on julkaistu Euroopan unionin virallisessa lehdessä
                   (3).
            
         
               (3)
            
            
               Ruotsin esittämän virallisen vastalauseen jälkeen komissio teki päätöksen 2002/1002/EY (4), jonka mukaan standardia EN 848-3:1999 koskevaa viittausta ei poisteta Euroopan unionin virallisesta lehdestä. Sen vuoksi standardia EN 848-3:1999 koskeva olettamus direktiivissä 98/37/EY vahvistettujen olennaisten turvallisuusvaatimusten mukaisuudesta pysyi edelleen voimassa.
            
         
               (4)
            
            
               Ruotsin esittämän virallisen vastalauseen yhteydessä komissio antoi Euroopan standardointikomitealle (CEN) tehtäväksi muuttaa standardia EN 848-3:1999 vuoden 2005 tammikuun 1 päivään mennessä siten, että kiinnitetään erityistä huomiota osien sinkoutumisvaaraan ja turvalaitteiden parantamiseen.
            
         
               (5)
            
            
               Saksa esitti standardia EN 848-3:1999 koskevan virallisen vastalauseen 28 päivänä heinäkuuta 2005 direktiivin 98/37/EY 6 artiklan 1 kohdan mukaisesti.
            
         
               (6)
            
            
               Tarkasteltuaan standardia EN 848-3:1999 komissio totesi, että standardi ei täytä seuraavia direktiivin 98/37/EY liitteessä I vahvistettuja olennaisia terveys- ja turvallisuusvaatimuksia: 1.1.2 a) (Turvallistamisen periaatteet), 1.3.2 (Rikkoutumisvaara käytön aikana), 1.3.3 (Putoavista ja sinkoutuvista esineistä aiheutuvat vaarat) ja 1.4.1 (Suojuksia ja turvalaitteita koskevat yleiset vaatimukset). Standardin EN 848-3:1999 spesifikaatiossa olevan lausekkeen 5.2.7.1.2 b) kohdat 1–6, jotka koskevat verhosuojusten ja erityisesti nauhaverhojen ominaisuuksia ja materiaaleja, eivät ole riittävät estämään mahdollista työkalujen osien sinkoutumista.
            
         
               (7)
            
            
               Euroopan standardointikomitea ei ole vielä muuttanut standardia EN 848-3:1999 direktiiviin 98/37/EY liittyvässä standardointitoimeksiannossa nro 311 esitetyn pyynnön mukaisesti.
            
         
               (8)
            
            
               Siihen asti, kunnes standardin EN 848-3:1999 muuttaminen saadaan päätökseen, Euroopan unionin virallisessa lehdessä julkaistussa standardia EN 848-3:1999 koskevassa viittauksessa olisi turvallisuuden ja oikeusvarmuuden vuoksi oltava asianmukainen varoitus. Jäsenvaltioiden olisi lisättävä samanlainen varoitus kansallisiin standardeihinsa, joilla standardi EN 848-3:1999 pannaan täytäntöön.
            
         
               (9)
            
            
               Sen vuoksi standardia EN 848-3:1999 koskeva viittaus olisi korvattava vastaavasti,
            
         ON TEHNYT TÄMÄN PÄÄTÖKSEN:
   1 artikla
   Korvataan Euroopan unionin virallisessa lehdessä julkaistu standardia EN 848-3:1999 ”Puuntyöstökoneiden turvallisuus – Pyörivällä työkalulla varustetut yhden sivun jyrsinkoneet – Osa 3: Numeerisesti ohjatut (NC) pora- ja jyrsinkoneet” koskeva viittaus tämän päätöksen liitteellä.
   2 artikla
   Julkaistessaan viittauksen kansallisiin standardeihinsa, joilla standardi EN 848-3:1999 pannaan täytäntöön, jäsenvaltioiden on lisättävä julkaistaviin tietoihin varoitus, joka vahvistetaan tämän direktiivin liitteessä.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 20 päivänä lokakuuta 2006.
      
         
            Komission puolesta
         
         Günter VERHEUGEN
         
         
            Varapuheenjohtaja
         
      
   
   
      (1)  EYVL L 207, 23.7.1998, s. 1. Direktiivi sellaisena kuin se on muutettuna direktiivillä 98/79/EY (EYVL L 331, 7.12.1998, s. 1).
   
      (2)  EYVL L 204, 21.7.1998, s. 37. Direktiivi sellaisena kuin se on viimeksi muutettuna vuoden 2003 liittymisasiakirjalla.
   
      (3)  EYVL C 110, 15.4.2000, s. 38.
   
      (4)  EYVL L 349, 24.12.2002, s. 103.
   
      LIITE
      
         ”(Direktiivin mukaisesti yhdenmukaistettujen standardien nimien ja viitenumeroiden julkaiseminen)
         
                     ESO (1)
                     
                  
                  
                     Yhdenmukaistetun standardin viitenumero ja nimi
                     (ja viiteasiakirja)
                  
                  
                     Ensimmäinen julkaisu EYVL:ssä
                  
                  
                     Korvattavan standardin viitenumero
                  
                  
                     Päivä, jona korvattavan standardin vaatimustenmukaisuusolettamus lakkaa
                     Huomautus 1
                  
               
                     CEN
                  
                  
                     EN 848-3:1999
                     Puuntyöstökoneiden turvallisuus – Pyörivällä työkalulla varustetut yhden sivun jyrsinkoneet – Osa 3: Numeerisesti ohjatut (NC) pora- ja jyrsinkoneet
                  
                  
                     15.4.2000
                  
                  
                     —
                  
                  
                      
                  
               
                     Varoitus: Tämä julkaiseminen ei koske verhosuojusten ja erityisesti nauhaverhojen ominaisuuksien ja materiaalien osalta tämän standardin spesifikaatiossa olevan lausekkeen 5.2.7.1.2 b) kohtia 1–6, joiden soveltaminen ei vastaa olettamusta direktiivin 98/37/EY liitteessä I olevien kohtien 1.3.2, 1.3.3 ja 1.4.1 olennaisten terveys- ja turvallisuusvaatimusten mukaisuudesta eivätkä olettamusta kyseisen liitteen kohdan 1.1.2 a) olennaisten terveys- ja turvallisuusvaatimusten mukaisuudesta.
                  
               
                     Huomautus 1
                  
                  
                     Yleensä päivä, jolloin vaatimustenmukaisuusolettamus päättyy, on sama kuin eurooppalaisen standardointielimen asettama standardin kumoamispäivä (’dow’). Standardien käyttäjiä kuitenkin kehotetaan kiinnittämään huomiota siihen, että poikkeustapauksissa se voi olla jokin muukin päivä.
                  
               
                     Huomautus 2.1
                  
                  
                     Standardilla, joka on uusi (tai johon on tehty muutos), on sama soveltamisala kuin korvatulla standardilla. Ilmoitetusta päivästä lähtien korvattu standardi ei enää anna olettamusta direktiivin olennaisten vaatimusten mukaisuudesta.
                  
               
                     Huomautus 3
                  
                  
                     Kun kyseessä ovat muutokset, standardi, johon viitataan, on EN CCCCC:YYYY, sen mahdolliset aikaisemmat muutokset sekä mainittu uusi muutos. Kumottu standardi (sarake 3) on siten EN CCCCC:YYYY ja sen mahdolliset aikaisemmat muutokset ilman mainittua uutta muutosta. Ilmoitetusta päivästä lähtien korvattu standardi ei enää anna olettamusta direktiivin olennaisten vaatimusten mukaisuudesta.
                  
               
                     Huomautus 4
                  
                  
                     Tuotteen vaatimustenmukaisuusolettamus on voimassa, kun se täyttää osan 1 ja sitä koskevan osan 2 vaatimukset, kun osa 2 on myös mainittu virallisessa lehdessä direktiivin 98/37/EY mukaisesti.
                  
               Huomautus:
         
                     —
                  
                  
                     Tietoja standardien saatavuudesta saa joko eurooppalaisilta standardointielimiltä tai kansallisilta standardointilaitoksilta, joiden luettelo on Euroopan parlamentin ja neuvoston direktiivin 98/34/EY (2), sellaisena kuin se on muutettuna direktiivillä 98/48/EY (3), liitteenä.
                  
               
                     —
                  
                  
                     Viitteiden julkaiseminen Euroopan unionin virallisessa lehdessä ei tarkoita sitä, että standardit ovat saatavilla kaikilla yhteisön kielillä.
                  
               
                     —
                  
                  
                     Tämä luettelo korvaa aiemmin Euroopan unionin virallisessa lehdessä julkaistut luettelot. Komissio huolehtii luettelon ajan tasalle saattamisesta.
                  
               Lisätietoja yhdenmukaistetuista standardeista saa Internet-osoitteesta http://europa.eu.int/comm/enterprise/newapproach/standardization/harmstds/
      
      
         (1)  ESO: Eurooppalaiset standardointielimet:
      
                  —
               
               
                  CEN: rue de Stassart 36, B-1050 Brysseli, puhelin (32-2) 550 08 11; faksi (32-2) 550 08 19 (http://www.cenorm.be)
               
            
                  —
               
               
                  CENELEC: rue de Stassart 35, B-1050 Brysseli, puhelin (32-2) 519 68 71; faksi (32-2) 519 69 19 (http://www.cenelec.org)
               
            
                  —
               
               
                  ETSI: 650, route des Lucioles, F-06921 Sophia Antipolis, puhelin (33) 492 94 42 00; faksi (33) 493 65 47 16 (http://www.etsi.org)
               
            
         (2)  EYVL L 204, 21.7.1998, s. 37.
      
         (3)  EYVL L 217, 5.8.1998, s. 18.”